Janu valoda

Janu valoda (arī jananu) ir izolēta valoda, kurā runāja Kalifornijas indiāņu ciltis jani un jahi.

Valoda izzuda 1916. gadā līdz ar tās pēdējā runātāja Iši nāvi. Iši runāja jahu dialektā, un, atšķirībā no citām izmirušajām Ziemeļamerikas pamatiedzīvotāju valodām, janu valoda ir salīdzinoši labi dokumentēta.

Cilšu nosaukumi Yana un Yahi abos norādītajos šīs valodas dialektos nozīmē "cilvēks".

Dialekti 
Zināmi četri janu valodas dialekti:

 1. Ziemeļu jani
 2. Centrālie jani
 (a) Dienvidu janu dialekti:
 3. Dienvidu jani
 Jahu valoda/dialekts

Radniecība 
Janu valodu kopīgi ar karuku, čimariku, šastu, pomoanu (pomo) un palaihnihanu valodām bieži pieskaita hipotētiskajai hokanu valodu saimei, izdalot tās atsevišķā ziemeļhokanu valodu grupā.

Īpatnības 
 polisintētiska valoda 
 atšķirīgs vīriešu un sieviešu runas veids

Iši — pēdējais jahs 
Sērijā "Apvārsnis" latviski izdota Teodoras Krēberes grāmatā "Iši divās pasaulēs" (). Tās autore bija izcilā antropologa un Iši drauga Alfrēda Krēbera dzīvesbiedre. Grāmatā aprakstīts gan pēdējā janu/jahu cilts indiāņa dzīvesstāsts, gan visas jahu tautiņas vēsture, tradīcijas un traģiskā bojāeja 19.gs. otrajā pusē.

Literatūra
Teodora Krēbere. Iši divās pasaulēs. Rīga. Zinātne. (sērija "Apvārsnis"). 1976.
Deivids Mērdoks. Ziemeļamerikas indiāņi. Rīga. Zvaigzne ABC (sērija "Redzeslokā"). 1997.

Ārējās saites
Yana language overview at the Survey of California and Other Indian Languages

Ziemeļamerikas indiāņu valodas
Valodu saimes
Izolētās valodas
Mirušās valodas
Kalifornijas indiāņi
Jani